Il-ministru l-ġdid Tork għall-affarijiet ewropej, Mevlut Cavusoglu, ikkritika l-Kummissarju Ewropej għat-Tkabbir tal-Unjoni, Stefan Fule (ritratt isfel), u wissih biex ikun aktar attent fl-istqarrijiet tiegħu dwar it-Turkija. Cavusoglu ta parir lill-uffiċjali tal-UE biex jitbegħdu mill-preġudizzji fil-konkluzjonijiet tagħhom dwar l-affarijet interni tat-Turkija. Jum qabel, Fule saħaq biex isiru investigazzjonijiet trasparenti fil-każ ta’ korruzzjoni li wassal għar-riżenja ta’ tliet ministri u t-tkeċċijiet ta’ ħafna uffiċjali oħra. It-tensjoni bejn l-UE u t-Turkija żdiedet wara li l-pulizija ħonqu protesta minn 4,000 f’Ankara li talbu lill-gvern jirriżenja.